ai4bharat/Pralekha huggingface dataset:
بھارت کا مسابقتی کمیشن
ہندستانی مسابقتی کمیشن نے سنیکس کارپوریشن کے ساتھ ٹیک ڈاٹا کارپوریشن کے لئے انضمام کو منظوری دی
نئی دہلی،1 جولائی 2021/ ہندستانی مسابقتی کمیشن  نے مسابقتی ایکٹ 2002 کی دفعہ 31  کے تحت سنیکس کارپوریشن  کے ساتھ ٹیک ڈاٹا کارپوریشن  کے انضمام کو کل منظوری دی۔ یہ مجوزہ انضمام مسابقتی ایکٹ 2002 کی دفعہ 5  کے مطلب کے تحت ضم ہے۔ یہ انضمام مندرجہ ذیل اقدامات کے ذریعہ موثر ہوگا۔
ٹائیگر پیرنٹ کے ساتھ سب  1 کا انضمام ۔ جس میں ٹائیگر زندہ اکائی ہوگی۔
سب  2کے ساتھ ٹائیگر پیرنٹ کا انضمام ، جس میں موضوع -2 زندہ اکائی ہوگی اور یہ سنیکس کی ایک براہ راست مکمل مالکانہ حق والی معاون کمپنی کے طور پر بنی رہے گی، اس کے علاوہ اس لین دین کے اقدام-1 اور اقدام -2 کے موثر ہونے پر ٹائیگر ہولڈنگ کے پاس ٹائیگر پیرنٹ کے عام اسٹاک کے شیئروں پر غور کرتے ہوئے سنیکس ٹائیگر ہولڈنگ کو اپنے عام اسٹاک کے تقریباً 45 فی صد شیئر جاری کرے گا۔
سنیکس کا قیام سال 1980 میں کیا گیا تھا۔ یہ ڈیلاویئر امریکہ اسٹیٹ کے قوانین کے مطابق تشکیل دی گئی ایک کا رپوریشن ہے۔ اس کا صدر دفتر پرومنٹ کیلی فورنیا میں ہے اور یہ نیویارک اسٹاک ایکسچنج میں انڈیکس میں ہے۔ سنیکس ری سیلروں اور ریٹیل صارفین کو اطلاعات ٹیکنالوجی کے نظاموں کے لئے تکنیکی پروڈکٹس اور حل فراہم کرتا ہے۔
اپولو منجمنٹ ایل پی ایک لمیٹیڈ حصہ داری ہے جس کا قیام ڈیلا ویئر ریاست امریکہ کے قوانین کے مطابق کیاگیا ہے۔ جیسا کہ نوٹس میں واضح کیا گیا ہے۔ اپولو منجمنٹ ایل پی  کے معاونین کے ذریعہ انتظام شدہ سرمایہ کاری فنڈز کودنیا بھر میں مختلف کاروبار میں شامل کمپنیوں اور کمپنیوں کے ذریعہ جاری کئے گئے قرض میں سرمایہ کاری کرتا ہے۔
ٹائیگر پیرنٹ ڈیلا ویئر ریاست امریکہ کے قوانین کے مطابق قائم کی گئی ایک کارپوریشن ہے ۔ فی الحال ٹایئگر پیرنٹ ٹیک ڈاٹا کی ہولڈنگ کمپنی ہے۔ ٹائیگر ہولڈنگ ٹائیگر کے عام اسٹاک کے تمام جاری کئے گئے اور بقایا شیئرو ں کی واحد رکن اور ہولڈنگ کمپنی ہے۔ ٹائیگر پیرنٹ اور ٹائیگر ہولڈنگ اپولو کو معاونین کے ذریعہ انتظام کی گئی سرمایہ پالیسیوں کے ذریعہ کنٹرول کی جاتی ہے۔
سی سی سی آئی کی تفصیلی ہدایات /احکامات آنا باقی ہیں۔
ش ح۔ ش ت۔ج
Uno-6099
(Visitor Counter : 170
مکانات اور شہری غریبی کے خاتمے کی وزارت
وزارتوں کے ذریعہ سرکاری رہائش گاہ کے بقایہ واجبات کا معاملہ سہ ماہی بنیاد پر اٹھایا جا تا ہے اور باقاعدہ طور پر طے کیا جاتا ہے
نئی دلّی، 21 مئی /مکانات اور شہری امور کی وزارت کی جانب سے واضح کیا گیا ہے کہ چند وزارتوں کے ذریعہ سرکاری رہائش گاہ کے بقایہ جات کی رقم کی ادائیگی کی مانگ سہ ماہی بنیاد پر کی جاتی ہے اور معاملات باقاعدہ بنیاد پر طے کئے جاتے ہیں۔
گزشتہ روز یعنی 20 مئی، 2019 کو اخبارات میں شائع ایک خبر میں وزارت مکانات اور شہری امور کی جانب سے ایک آر ٹی آئی کے حوالے سے کہا گیا ہے کہ چند وزارتوں نے اپنے ذمے سرکاری رہائش کے بقایہ جات کی ادائیگی نہیں کی ہے۔ اخبار کا دعویٰ ہے کہ وزارتوں کے ذمہ بقایہ جات کی یہ رقم پچاس ہزار سے تین لاکھ روپئے تک ہے۔
وزارتوں / ممبران پارلیمنٹ کو فراہم کرائے گئے سرکاری رہائش گاہ کے فرنیچر وغیرہ کے استعمال کے ضمن میں بقایہ جات کی ادائیگی کی مانگ ایک با قاعدہ اور مسلسل عمل ہے۔ ڈائرکٹوریٹ آف اسٹیٹ کی جانب سے واجبات کے بارے میں جاری میڈیا رپورٹ فروری، 2019 سے پہلے کی مدت کے بارے میں ہے۔ مزید واضح کیا جاتا ہے کہ واجبات کی ادائیگی کے لئے مانگ سہ ماہی بنیاد پر کی جاتی ہے اور با قاعدہ طور پر معاملہ حل کیا جاتا ہے۔
۔۔۔۔۔۔
U. 2158
(Visitor Counter : 35
بجلی کی وزارت
آر ای سی لمٹیڈ نے راجستھان کے باڑھ میر ضلع میں ایچ پی سی ایل راجستھان ریفائنری کے پروجیکٹ کے لئے 4785 کروڑروپے کا قرض فراہم کیا
آر ای سی لمٹیڈ نے راجستھان کے باڑھ میر ضلع میں ایک گرین فیلڈ ریفائنری اور پیٹرو کیمیکل کمپلیکس کے قیام کے لئے ایچ پی سی ایل راجستھان ریفائنری لمٹیڈ کو 4785 کروڑروپے کا قرض فراہم کیا ہے۔یہ قرض 48625کروڑروپے کے لئے ایک کنسورشئیم انتظام کے حصے کے طورپر دیا گیا ہے، جہاں آر ای سی لمٹیڈ کا حصہ 4785 کروڑروپے ہے۔ ریفائنری اور کمپلیکس میں سالانہ 9 ملین میٹرک ٹن کی صلاحیت ہوگی اورپروجیکٹ پر کُل 72937 کروڑروپے کی لاگت آئے گی۔
راجستھان ریفائنری لمٹیڈ  جو ہندوستان پٹرولیم کارپوریشن لمٹیڈ اور راجستھان سرکار کی ایک مشترکہ پروجیکٹ کمپنی ہے ،18 ستمبر 2013 کو تشکیل دیا گیا ہے۔ایچ پی سی ایل کا ایچ آر آر ایل میں 74 فیصد کی حصہ داری ہے جبکہ باقی 26 فیصدحصہ داری راجستھان سرکار کی ہے۔
9 ایم ایم ٹی پی اے کی صلاحیت کے ساتھ توانائی -فعال اور ماحول دوست ریفائنری اور پیٹرو کیمیکل کمپلیکس کے قیام کے علاوہ اس پروجیکٹ کے تحت راجستھان خام تیل اور درآمد شدہ خام تیل دونوں کی نقل وحمل کے لئے ایک پائپ لائن بچھائی گئی ہے۔اس کے علاوہ ریفائنری کے مقام کے لئے پانی کی نقل وحمل کے لئے پائپ لائن بھی بچھائی گئی ہے۔ریفائنری کی طاقت اور بھاپ کی ضروریات کو پورا کرنے کے لئے کیپٹو پاور پلانٹ ، خام اور مصنوعات کو ذخیرہ کرنے کی سہولیات اور ٹاؤن شپ اور متعلقہ سہولیات اور افادیت بھی اس پروجیکٹ میں شامل ہیں۔
پروجیکٹ کا مقصد صاف ایندھن جیسے بی ایس – VI گریڈ کے موٹر اسپرٹ  اور بی ایس - VI گریڈ ہائی اسپیڈ ڈیزل  یا ڈیزل اور پیٹرو کیمکل مصنوعات جیسے پالی پروفلین ، بوٹا ڈین ، ایل ایل ڈی پی ایل ،ایچ ڈی پی ای ، بینزین اور ٹولین تیار کرنا ہے۔
یہ پروجیکٹ ملک اور خاص طورپر ہندوستان کے مغربی شمال اور وسطی علاقوںمیں پٹرولیم اور پیٹرو کیمکل مصنوعات کی بڑھتی ہوئی مانگ کو پورا کرنے میں مدد کرے گا۔آر ای سی لمٹیڈ ، جوبجلی کی وزارت کے تحت ایک مہارتنا سی پی ایس یو ہے، ایک این بی ایف سی ہے، جو ہندوستان بھر میں بجلی سیکٹر کی فائنانسنگ اور ترقی پرتوجہ مرکوز کرتا ہے۔ 1969 میں قائم کی گئی آر ای سی لمٹیڈ نے 50سال سے زیادہ اپنا آپریشنز مکمل کرلیا ہے ۔ یہ ریاستی بجلی بورڈ س ، ریاستی حکومتوں ، مرکزی /ریاستی بجلی کی افادیت ،آزادبجلی پیداکرنے والوں ،دیہی الیکٹرک کوآپریٹو اور نجی شعبے کی افادیت کو مالی مدد فراہم کرتا ہے۔ اس کی کاروباری سرگرمیوں میں جنریشن ، ٹرانسمیشن ، تقسیم اور قابل تجدید توانائی سمیت مختلف قسم کے پروجیکٹوں کے لئے بجلی سیکٹر کے مکمل ویلیو چین میں فائنانسنگ پروجیکٹ شامل ہیں۔آر ای سی کی فنڈنگ ہندوستان میں ہر چوتھے بلب کو روشن کرتی ہے۔
نوجوانوں کے امور اور کھیل کود کی وزارت
کھیلو انڈیا پروگرام کے تحت کھیلوں کے زُمرے
نئی دہلی،18؍جولائی،نوجوانوں کے امور اور کھیل کود کے وزیر مملکت  جناب کرن رجیجو نے آج لوک سبھا میں ایک سوال کے تحریری جواب میں ایوان کو مطلع کیا کہ کھیلو انڈیا اسکیم کے ٹیلنٹ سرچ  اور ترقی کے تحت منتخب باصلاحیت کھلاڑی اسکیم کے تحت آنے والی کسی بھی الحاق شدہ اکیڈمی میں شرکت کرنے کے اہل ہیں، جہاں اعلیٰ سطح کی تربیت کے لئے بنیادی ڈھانچہ دستیاب ہے۔
فی الحال تعلیم کے ریگولر نظام سے طلباء کو الگ کرنے اور ان طلباء کی مناسب اسکولنگ اور سرٹیفکیشن ؍ گریجویشن کی پڑھائی پوری کرنے کی خاطر ایک خود مختار یونیورسٹی ؍ بورڈ قائم کرنے کی کوئی تجویز نہیں ہے ، جبکہ کھیلو انڈیا اسکیم کے تحت یہ طلباء کھیل کود کی تربیت میں پوری طرح مصروف ہوتے ہیں، کیونکہ اسکیم کے تحت ایسے بچوں کی اسکولنگ کے لئے ، جنہیں تربیت کے لئے منتخب کیا گیا ہے ، مالی التزام کئے گئے ہیں۔
کھیلو انڈیا اسکیم کے تحت دیہی علاقوں سمیت کُل 2437 کھلاڑیوں کا انتخاب ٹیلنٹ سرچ اینڈ ڈولپمنٹ ورٹیکل کے تحت کیا گیا ہے۔ اس اسکیم کے تحت منتخب کھلاڑیوں کو ٹیلنٹ اسکاؤٹنگ کمیٹی ، ٹیلنٹ شناخت اور ترقیاتی کمیٹی برائے تربیت پر مبنی تین سطحی ڈھانچے کے ذریعے اعلیٰ اختیاراتی کمیٹی کی منظوری کے ساتھ قطعی انتخاب کیا جاتا ہے۔
کھیلو انڈیا گیمس میں شرکت ریاستوں کے حساب سے ہوتی ہے ، اضلاع کے حساب سے نہیں۔ کھیلو انڈیا اسکول گیمس 2018 اور کھیلو انڈیا یوتھ گیمس 2019 میں ریاستوں کی طرف سے شرکت کرنے والے کھلاڑیوں اور میڈل پانے والے کھلاڑیوں کے نام ویب سائٹ پر دئے گئے ہیں۔
وزیر موصوف نے کہا کہ زیادہ سے زیادہ لوگوں کو کھیلو انڈیا اسکیم کے ساتھ مربوط کرنا ایک جاری عمل ہے۔ انہوں نے کہا کہ اس اسکیم کے لئے مخصوص ویب سائٹ اور کھیلو انڈیا کے ڈیجیٹل میڈیا پلیٹ فارم سمیت مختلف پلیٹ فارموں کے ذریعے بیداری پیدا کی جاتی ہے۔
۔۔۔۔۔۔۔۔۔۔۔۔۔۔
U-3231
(Visitor Counter : 38
وزیراعظم کا دفتر
وزیر اعظم نے پی ایم این آر ایف سے چندوسی اور سکندرآباد کے متاثرین کے لیے مالی امداد کا اعلان کیا
وزیر اعظم جناب نریندر مودی نے چندوسی اور سکندرآباد کے متاثرین کے لیے وزیر اعظم کے قومی راحت فنڈ  سے مالی امداد کا اعلان کیا ہے۔
وزیر اعظم کے دفتر نے ٹوئیٹ کیا؛
’’وزیر اعظم @narendramodi نے چندوسی اور سکندرآباد میں رونما ہوئے افسوسناک حادثوں میں ہلاک ہونے والے ہر ایک فرد کے لواحقین کو 2 لاکھ روپئے کے بقدر مالی امداد فراہم کرنے کا اعلان کیا ہے۔ مجروحین کو 50000 روپئے دیے جائیں گے۔‘‘
عملے، عوامی شکایات اور پنشن کی وزارت
ایف آر 56  کے تحت برطرفی
نئی دہلی:11،فروری، 2021: شمال مشرقی ریاستوں کی ترقی کے مرکزی وزیر مملکت ، نیز وزیر اعظم کے دفتر، عملے، عوامی شکایات، پنشن، جوہری توانائی اور خلا کے وزیر مملکت ڈاکٹر جتیندر سنگھ نے آج راجیہ میں ایک سوال کے تحریری جواب میں یہ بتایا کہ مختلف وزارتوں/محکموں/کیڈر کنٹرولنگ اتھارٹی  کے ذریعہ فراہم کردہ معلومات/اعداد و شمار کے مطابق جولائی 2014 سے دسمبر 2020 کی مدت کے دوران آل انڈیا سروسز  کے افسروں سمیت گروپ-اے کے مرکزی حکومت کے 171 افسران اور مختلف وزارتوں/محکموں کے 169 گروپ بی آفیسروں کے خلاف ایف آر 56  کی دفعات/اسی طرح کے قواعد کی درخواست کی گئی۔
یکم مارچ 2018 کی تاریخ تک مرکزی حکومت کے تحت سویلین باقاعدہ ملازمین کی منظور شدہ تعداد 3802779 ہے اور 3118956 ملازمین عہدے پر ہیں۔مرکزی حکومت میں خالی آسامیاں ملازمین کے ریٹائرمنٹ، استعفیٰ، موت، عہدے میں ترقی، وغیرہ کے سبب ہوتی ہیں اور خالی آسامیاں کو متعلقہ وزارتوں/محکموں/تنظیموں کی طرف سے بھرتی قواعد کے مطابق پر کرنا ضروری ہے۔خالی آسامیوں کو پُر کرنا ایک مستقل عمل ہے جو سال کے دوران وزارتوں/محکموں میں پیدا ہونے والی خالی آسامیوں اور بھرتی کرنے والی ایجنسیوں کے ایکشن کیلنڈر پر منحصر ہوتا ہے۔
محکمہ برائے عملہ و تربیت خالی آسامیوں کو پر کرنے کے لئے بروقت اور پیشگی کارروائی کے لئے وقتا فوقتا ہدایات جاری کرتا ہے۔ جنوری 2020 میں مرکزی حکومت کے تمام وزارتوں / محکموں سے متعلقہ وزارتوں/محکموں اور ان سے منسلک/ماتحت دفاتر میں موجودہ خالی آسامیوں کو پُر کرنے کے لئے وقتی کارروائی کرنے کی درخواست کی گئی ہے۔
-----------------------
ش ح۔م ع۔ ع ن
U NO: 1430
(Visitor Counter : 45
وزیراعظم کا دفتر
وزیر اعظم 18 جون کو کووِڈ19 کے معالجے سے مربوط ہراول کارکنان کے لئے مخصوص کریش کورس پروگرام کا آغاز کریں گے
نئی دہلی، 16 جون 2021:وزیر اعظم جناب نریند رمودی 18 جون 2021 کودن 11 بجے بذریعہ ویڈیو کانفرنسنگ کووِڈ 19 فرنٹ لائن کارکنان کے لئے کسٹمائزڈ کریش کورس پروگرام کا آغاز کریں گے۔ یہ آغاز ریاست بھر میں پھیلے ہوئے 111 تربیتی مراکز پر پروگراموں کے آغاز کا نقیب ہوگا۔ اس آغاز کے بعد وزیر اعظم کا خطبہ ہوگا۔ ہنر مندی ترقیات اور صنعت کاری کے وزیر بھی اس موقع پر موجود رہیں گے۔
اس پروگرام کا مقصد ملک بھر کے ایک لاکھ سے زائد کووِڈ سورماؤں کی ہنر مندی کو فروغ دینا ہے۔ یہ تربیت کووِڈ سورماؤں کو 6 مخصوص قسم کے معالجے کے شعبوں یعنی ہوم کیئر امداد سپورٹ یا گھر پر معالجہ اور اس کے تقاضے، بنیادی نگہداشت صحت سپورٹ، جدید نگہداشت سپورٹ، ہنگامی حالات میں نگہداشت امداد، نمونہ جمع کرنے کے سلسلے میں فراہم کی جانے والی امداد اور طبی آلات و سازو سامان خود سنبھالنے اور استعمال کرنے سے متعلق ہوگی۔
یہ پروگرام پردھان منتری کوشل وکاس یوجنا 3.0 کے تحت مرکزی عنصر کے طور پر خصوصی پروگرا م کے طور پر ڈیزائن کیا گیا ہے۔ اس کے مجموعی مالی منصوبہ جاتی اخراجات 276 کروڑ روپئے کے بقدر ہیں۔ یہ پروگرام ایسے ہنر مند غیر طبی حفظانِ صحت کارکنان کی افرادی قوت فراہم کرے گا جو صحت کے شعبے میں افرادی قوت کی موجودہ اور مستقبل کی ضروریات کی تکمیل کریں گے۔
بجلی کی وزارت
بجلی کے سکریٹری اور سی ایم ڈی نے این ایچ پی سی کے 690 میگاواٹ کے سلال پاور اسٹیشن کا دورہ کیا
نئی دلی، 29 اکتوبر، جناب سنجیو نندن سہائے، سیکرٹری  نے 28 اکتوبر 2020 کو این ایچ پی سی کے 690 میگاواٹ سلال پاور اسٹیشن، جموں و کشمیر کا دورہ کیا۔ پاور اسٹیشن کے دورے کے دوران ریجنل آفس جموں، این ایچ پی سی ان کے ہمراہ این ایچ پی سی کے سی ایم ڈی جناب اے کے سنگھ، جناب تنمے کمار، جوائنٹ سکریٹری  وزرات بجلی ، جناب روہت کنسل، پرنسپل سکریٹری، پی ڈی ڈی، جموں و کشمیر، اور چیف جنرل منیجر جناب راجن کمار موجود تھے۔
جناب سنجیو نندن سہائے، سیکرٹری  کے ہمراہ جناب اے کے سنگھ، سی ایم ڈی، این ایچ پی سی، جناب تنمے کمار، جوائنٹ سکریٹری ، بجلی کی وزارت، بھارت سرکار، راجن کمار چیف جنرل منیجر ریجنل آفس جموں، این ایچ پی سی اور جناب ننھے رام، جنرل منیجر ، 28 اکتوبر 2020 کو 690 میگاواٹ سلال پاور اسٹیشن میں "سلال پاور ہاؤس کے تجدید شدہ یونٹس" کا افتتاح کرتے ہوئے
دورہ کرنے والے معزز مہمانان کا استقبال سلال پاور اسٹیشن کے جنرل منیجر  جناب ننھے رام اور این ایچ پی سی، سی آئی ایس ایف اور سول انتظامیہ کے دیگر سینئر افسران نے رام لیلا گراؤنڈ، جیوتی پورم میں کیا جس کے بعد سی آئی ایس ایف کے ذریعہ گارڈ آف آنر دیا گیا۔
سکریٹری  اور سی ایم ڈی، این ایچ پی سی نے جوائنٹ سکریٹری ، پرنسپل سکریٹری، پی ڈی ڈی، جموں و کشمیر اور سلال پاور اسٹیشن کے دیگر سینئر عہدیداروں کے ساتھ پاور ہاؤس سمیت سلال پاور اسٹیشن کے مختلف حصوں کا دورہ کیا۔ جناب سہائے نے "سلال پاور ہاؤس کے تجدید شدہ یونٹس" کا افتتاح کیا۔ دورہ کرنے والے مہمانوں کو سلال پاور اسٹیشن کے جنرل منیجر  نے پاور پوائنٹ پریزنٹیشن کے ذریعے پاور اسٹیشن کے کام کاج اور اور دیگر سرگرمیوں کے بارے میں آگاہ کیا۔
اس موقع پر خطاب کرتے ہوئے سکریٹری  نے پاور اسٹیشن کی کارکردگی کو این ایچ پی سی کی متحرک قیادت میں بہتر بنائے جانے کے لیے سی ایم ڈی، سلال پاور اسٹیشن کے اقدامات کی ستائش کی اور این ایچ پی سی کے ایک شان دار بجلی گھر کا دورہ کرنے پر خوشی کا اظہار کیا۔ انھوں نے ہائیڈرو پراجیکٹس کی وقت مقررہ پر تکمیل پر زور دیتے ہوئے کہا کہ بھارت سرکار نے مارچ 2019 میں نئی ہائیڈرو پالیسی کے ذریعے ہائیڈرو منصوبوں کو فروغ دینے کے لیے پہلے ہی کئی اقدامات کیے ہیں۔ انھوں نے این ایچ پی سی کے ذریعے پمپ اسٹوریج اسکیموں کو ترقی دینے نیز بھارتی گرڈ میں قابل تجدید توانائی کو شامل کرنے پر زور دیا تاکہ گرڈ کے استحکام کو یقینی بنایا جاسکے۔
جناب اے کے سنگھ، سی ایم ڈی، این ایچ پی سی نے سکریٹری  کا اپنے مصروف شیڈول سے وقت نکالنے کے لیے، جو بھارت سرکار کی ہائیڈرو پاور منصوبوں کو دی جانے والی اہمیت کا غماز ہے، نیز سلال پاور اسٹیشن کا دورہ کرنے پر ان کا شکریہ ادا کیا۔
یو پی ایس سی
ڈیفینس سروسز کا مشترکہ امتحان 2019
نئی دہلی 30 جنوری 2020 ۔ذیل میں لیاقت کے اعتبارسے ان 267 امیدواروں کی فہرستیں دی جارہی ہیں جنہوں نے ڈیفینس سروسز کے مشترکہ امتحان 219 کے نتائج کی بنیاد پر آخر کار کوالی فائی کرلیا ہے ۔ یہ امتحانات یونین پبلک سروس کمیشن نے کرائے تھے اور انٹرویو وزارت دفاع کے سروسز سلیکشن بورڈ نے لئے تھے۔ ان نتائج کی بنیاد پر ان امیدواروں کا جو داْخلہ ہونا ہے ، وہ اس طرح ہے:
- 111ویں شارٹ سروس کمیشن کورس  آفیسر ز ٹریننگ اکیڈمی چنئی اور
- 25ویں شارٹ سروس کمیشن برائےخواتین  کورس کے لئے آفیسرز ٹریننگ اکیڈمی چنئی ۔یہ داخلے اپریل 2020 میں ہوں گے ۔
111ویں شارٹ سروس کمیشن کورس  کی فہرست میں ان امیدوار وں کے نام بھی شامل ہیں ، جن کی سفارش اسی امتحان کے نتیجے کی بنیاد پر انڈین ملٹری اکاڈمی دہرہ دون ، نیول اکاڈمی ایزی مالا ، کیرالہ اور ائیر فورس اکیڈمی حیدرآباد  ٹریننگ کورس میں داخلے کے لئے کی گئی تھی ۔
حکومت نے آسامیوں کی تعداد اس طرح بتائی ہے :1۔ 111ویں شارٹ سروس کمیشن کورس  225 ہے اور نمبر 2 25ویں شارٹ سروس کمیشن برائے خواتین  کورس کے لئے 15 ہے ۔
امیدوار وں کی طبی جانچ کے نتائج کو لیاقت کی فہرست تیار کرتے ہوئے ذہن میں نہیں رکھا گیا ہے ۔تمام امیدواروں کا داخلہ عارضی ہے ۔ان امیدواروں کی تاریخ پیدائش اور تعلیمی لیاقت کی تصدیق فوجی صدر دفتر کے ذریعہ کی جائے گی۔
امیدوار نتائج کے بارے میں معلومات یوپی ایس سی کی ویب سائٹ : http://www.upsc.gov.in. سے حاصل کرسکتے ہیں۔ البتہ امیدواروں نے کتنے نمبر حاصل کئے ہیں اس کے بارے میں آخری نتائج کے اعلان کے 15 دن کے اندر معلوم ہوسکے گا جو کمیشن کی ویب سائٹ پر 30 دن تک رہے گا۔
امیدواروں کی توجہ کی اسکیم ’’ غیر سفارش شدہ امیدوار وں کے بارے میں معلومات اور تفصیلات ‘‘ کی طرف دلائی جارہی ہے ، جو کمیشن کی ویب سائٹ پر موجود ہے ۔ اس طرح کے غیر سفارش شدہ امیدوار اپنے نمبر ڈاؤن لوڈ کرتے وقت اپنی ترجیحات کا استعمال کرسکتے ہیں۔
یونین پبلک سروس کمیشن کا ایک سہولت مرکز ہے جو اس کے کیمپس میں امتحان ہال بلڈنگ کے قریب واقع ہے ۔ امیدوار کام کے دنوں میں صبح دس بجے سے شام پانچ بجےتک پنے امتحان کے بارے میں معلومات /وضاحت حاصل کرسکتے ہیں یا پھر وہ ان نمبرات پر ٹیلی فون کرکے مطلوبہ معلومات حاصل کرسکتے ہیں۔
011-23385271, 011-23381125 اور 011-23098543.
۰۰۰۰۰۰۰۰۰۰۰۰۰۰۰۰۰۰۰۰۰
U-419
(Visitor Counter : 52
صحت اور خاندانی بہبود کی وزارت
zہندوستان نے ایک ہی دن میں 4.2 لاکھ سے بھی زیادہ کووڈ جانچ کا نیا ریکارڈ بنایا
اب تک تقریباً 1.6 کروڑ نمونوں کی جانچ کی گئی ہے
کووڈ سے اموات کی شرح کافی کم ہوکر 2.35 فیصد کی سطح پر آگئی ہے
پہلی بار ایک ہی دن میں ریکارڈ تعداد میں 4 لاکھ 20 ہزار سے بھی زیادہ کووڈ ٹیسٹ کیے گئے ہیں۔ اس سے ٹھیک پچھلے دن 3لاکھ 50 ہزار کووڈ ٹیسٹ کیے جانے کے بعد یہ نیا ریکارڈ بنا ہے۔ یہ حوصلہ افزا سلسلہ پچھلے ایک ہفتے سے مسلسل جاری ہے۔ پچھلے 24 گھنٹے میں 420898 سمپل کی جانچ کے ساتھ ہی ٹیسٹ فی ملین  اور بھی زیادہ بڑھ کر 11485 کی سطح پر پہنچ گیا ہے نیز کُل ٹیسٹ کی تعداد بڑھ کر 15849068کی حد کو چھو گئی ہے۔ ان دونوں میں ہی مسلسل اضافہ درج کیا جارہا ہے۔
یہ حوصلہ افزا حصولیابی لیباریٹریوں کی تعداد لگاتار بڑھنے سے ہی ممکن ہوپائی ہے جس کی تعداد جنوری 2020 میں صرف 01 سے بڑھ کر آج 1301 ہوگئی ہے۔ جن میں 902 سرکاری لیب اور نجی سیکٹر کی 399 لیباریٹریاں شامل ہیں۔ آئی سی ایم آر کے ٹیسٹنگ سے متعلق ترمیم شدہ آسان رہنما خطوط اور سرکار کے ذریعے چوطرفہ کوشش کرنے سے بھی بڑے پیمانے پر ٹیسٹنگ میں کافی مدد ملی ہے۔
مرکزی حکومت نے سبھی ریاستوں/ مرکز کے زیر انتظام علاقوں کی حکومتوں کو جارح پیمانے پر ٹیسٹنگ کے ساتھ ‘ٹیسٹ، ٹریک اور ٹریٹ ’ کی حکمت عملی بنائے رکھنے کی صلاح دی ہے۔ جس سے شروع میں تو یومیہ پازیٹیو معاملوں کی تعداد زیادہ ہوسکتی ہے لیکن آخر میں اس سے کمی آئے گی جیسا کہ مرکزی حکومت کے ذریعے دہلی- این سی ٹی میں مقررہ اہداف کی کوشش کرنے کے بعد دیکھنے کو مل رہا ہے۔
مریضوں کی دیکھ بھال سے متعلق نقطہ نظر کے پیرامیٹرس پر مبنی مؤثر اور معیارات پر مبنی بندوبست پروٹوکول کو اپنانے کے نتیجے میں کووڈ سے اموات کی شرح میں مسلسل کمی دیکھنے کو مل رہی ہے جس کا مطلب یہی ہے کہ مرکز اور ریاستوں/ مرکز کے زیر انتظام علاقوں کی حکومتوں کی مجموعی کوششوں سے کووڈ-19 کے سبب ہونے والی اموات کی شرح کو کنٹرول میں رکھنا ممکن ہوپایا ہے۔ یہ شرح آج کافی گھٹ کر 2.35فیصد کی سطح پر آگئی ہے۔ ہندوستان بھی دنیا میں کووڈ سے اموات کی سب سے کم شرح والے ملکوں میں سے ایک ہے۔
پچھلے 24 گھنٹے میں 32223 کووڈ مریض صحتمند یا ٹھیک  ہوئے ہیں۔ اس کے ساتھ ہی ٹھیک ہوچکے کووڈ مریضوں کی کُل تعداد بڑھ کر آج 849431 کی اعلیٰ ترین سطح پر پہنچ گئی ہے۔ صحتیابی کی شرح بڑھ کر 63.54 فیصد کے نئے اعلیٰ ترین سطح کو چھو گئی ہے۔ صحتمند مریضوں اور کووڈ-19 کے فعال معاملات کے درمیان فرق اور بھی زیادہ بڑھ کر 393360 ہوگیا ہے۔
کووڈ-19 سے متعلق تکنیکی اُمور پر مکمل مستند اور مصدقہ جانکاریوں، رہنما خطوط اور ایڈوائزری کیلئے براہ کرم باقاعدگی کے ساتھ یہاں جائیں: https://www.mohfw.gov.in/ اور https://www.mohfw.gov.in/
کووڈ-19 سے متعلق تکنیکی سوالات technicalquery.covid19[at]gov[dot]in پر اور دیگر سوالات ncov2019[at]gov[dot]in اور@CovidIndiaSeva پر بھیجے جاسکتے ہیں۔
کووڈ-19 سے متعلق کسی بھی سوالات کا جواب جاننے کیلئے براہ کرم صحت اور خاندانی بہبود کی وزارت کے ہیلپ لائن نمبر +91-11-23978046 یا 1075  پر کال کریں۔ کووڈ-19 پر ریاستوں/ مرکز کے زیر انتظام علاقوں کےہیلپ لائن نمبرات کی فہرست https://www.mohfw.gov.in/pdf/coronvavirushelplinenumber.pdf پر بھی دستیاب ہے۔
م ن۔م ع۔ ع ن
U NO: 4151
(
وزارت دفاع
ہلدیہ جانے والے پرتگالی فلیگ کنٹینر شپ سےتیل کے بہنے کی اطلاع پر انڈین کوسٹ گارڈ الرٹ
نئی دہلی،18/جو ن ۔ انڈین کوسٹ گارڈ کو سمندری بچاؤ سے متعلق تال میل کے مرکز کولمبو سے 16 جون 2021 کو دیررات میں چنئی سے تقریبا 450 کلو میٹر جنوب مشرق میں سمندر کے بیچ میں تیل کے بہنے کے بارے میں اطلاع موصول ہوئی۔مزید جانچ کرنے پر پتہ چلا کہ کولمبو سے ہلدیہ مغربی بنگال جانے والے پرتگالی فلیگ کنٹینر شپ ایم وی دیوان کے فیول ٹینک میں پانی کے اندر ایک شگاف ہوگیا ہے۔ اس ٹینک میں بہت کم سلفر والا تقریباً 120 کلو لیٹر فیول آئل بھرا ہے۔
شگاف کی وجہ سے بچاؤ کی کارروائی کئے جانے سے قبل ہی تقریباً 10 کلو لیٹر تیل سمندر میں بہہ گیا تھا اور ٹینک میں بچے ہوئے تیل کو جہاز کے عملے نے دوسرے ٹینک میں منتقل کردیا تھا۔ یہ جہاز 382 کنٹینروں میں10795 ٹن جنرل کارگو لے جارہا ہے ۔جہاز کا ہلدیہ کی جانب سفر جاری ہے اور 18 جون 2021 کو اس کے پہنچنے کی توقع ہے۔
انڈین کوسٹ گارڈ ایم وی دیوان سے مسلسل رابطہ برقرار رکھے ہوئے ہے اور ماسٹر نے اطلاع دی ہے کہ جہاز اب بلا کسی پریشانی کے چل رہا ہے۔ آئی سی جی نے چنئی میں آلودگی کے سلسلے میں کارروائی کرنے والی ٹیم کو ہوشیار کردیا ہے اور انہیں تیار رکھا گیا ہے۔ اس کے علاوہ آئی سی جی کے جہاز اور سمندر میں تعینات طیاروں کو بھی آلودگی کے سلسلے میں کارروائی کرنے کے لئے ہوشیار کردیا گیا ہے ۔
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو182.65 کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوںکے پاس17.42کروڑسے زیادہ غیر استعمال شدہ خوراکیں ابھی بھی دستیاب ہیں
نئی دلّی ،13 مارچ، 2022/
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ ملک بھر میں کووڈ 19 ٹیکہ کا ری کا آغاز 16 جنوری 2021 کو کیا گیا تھا۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت،ریاستوں اور مرکز کے زیر انتظام علاقوں کوکووڈ ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
1,82,65,14,930
|
|
دستیاب خوراک
|
|
17,42,45,896
بھارتسرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 182.82کروڑ سے زیادہ ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی17.42کروڑ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔
ریلوے کی وزارت
مسافرین کے لیے ریزروڈ/غیر ریزروڈ ٹکٹ حاصل کرنے کی سہولت بہم پہنچانے کے لیے ریلوے کے ذریعہ کیے گئے اقدامات
نئی دہلی، 04 فروری 2022:
ریلوے، کمیونی کیشن اور الیکٹرانک اینڈ انفارمیشن ٹکنالوجی کے وزیر جناب اشونی ویشنو کے ذریعہ آج راجیہ سبھا میں ایک سوال کے تحریری جواب کے تحت یہ اطلاع فراہم کی گئی کہ مسافرین کے لیے ریزروڈاور غیر ریزرو ڈٹکٹ حاصل کرنے کی سہولت بہم پہنچانے کو مدنظر رکھتے ہوئے، مندرجہ ذیل سہولتیں فراہم کراکے بھارتی ریلوے نے مختلف اقدامات کیے ہیں:
ریزروڈ ٹکیٹس
- تقریباً 3962 مقامات پر کمپوٹرائزڈ پیسنجر ریزرویشن سسٹم  کاؤنٹر س کا قیام۔
- انڈین ریلوے کیٹرنگ اینڈ ٹورزم کارپوریشن  کی ویب سائٹ اور موبائل ایپ کے توسط سے ریزروڈ ٹکٹ بک کرانے کی سہولت۔
- تقریباً 375 ڈاک خانوں میں کمپوٹر ائزڈ پی آر ایس کاؤنٹرس کا قیام۔
- آئی آر سی ٹی سی کے ای۔ٹکٹنگ ایجنٹس، یاتری ٹکٹ سوویدھا کیندر  جیسے ٹکٹ بنانے والے مجازی ایجنٹس کے ذریعہ فزیکل اور ای۔ٹکٹ کی سہولت۔
غیر ریزروڈ ٹکٹس
- بھارتی ریلوے کے مختلف اسٹیشنوں پر تقریباً 9983 غیر ریزروڈ ٹکٹنگ سسٹم  کاؤنٹرس کا قیام۔
- 2737 آٹومیٹک ٹکٹ وینڈنگ مشینوں/ کیش۔کوئن اینڈ اسمارٹ کارڈ آپریٹڈ  ٹکٹ وینڈنگ مشینوں  کا قیام۔
- یو ٹی سن موبائل ایپ کے ذریعہ غیر ریزروڈ ٹکٹ بک کرانے کی سہولت۔
- جن سادھارن ٹکٹ بکنگ سیوکس ، یاتری ٹکٹ سوویدھا کیندر ، اسٹیشن ٹکٹ بکنگ ایجنٹس  وغیرہ جیسے مختلف مجازی ایجنٹوں کے ذریعہ غیر ریزروڈ ٹکٹوں کی بکنگ کی سہولت۔
ڈاک خانوں میں کمپیوٹرائزڈ پی آر ایس کاؤنٹرس کے ذریعہ ریزروڈ ٹکٹ بک کرانے کی سہولت کا آغاز سال 2007 میں کیا گیا تھا۔ فی الحال یہ سہولت 375 ڈاک خانوں میں دستیاب ہے۔
ش ح۔اب ن ۔ م ف
U. No. 1145
(Visitor Counter : 90
|
وزارت خزانہ
|
حکومت ہند کے ٹریژری بلوں کی نیلامی کی تاریخیں 
نئی دہلی، 31 دسمبر 2021:
حکومت ہند کی نقدی صورتحال کا جائزہ لینے کے بعد، حکومت ہند نے بھارتی ریزرو بینک کے مشورے سے مارچ 2022 کو ختم ہونے والی سہ ماہی کے لیے ٹریژری بل جاری کرنے کے لیے مندرجہ ذیل رقومات نوٹیفائی کرنے کا فیصلہ کیا ہے:
|
|
ٹریژری بلوں کی نیلام کے لیے نوٹیفائی کی گئی رقم


|
|
نیلامی کی تاریخ
|
|
91 دن
|
|
182 دن
|
|
364 دن
|
|
میزان
|
|
05 جنوری 2022
|
|
5,000
|
|
10,000
|
|
11,000
|
|
26,000
|
|
12 جنوری، 2022
|
|
5,000
|
|
10,000
|
|
11,000
|
|
26,000
|
|
19 جنوری 2022
|
|
5,000
|
|
10,000
|
|
11,000
|
|
26,000
|
|
25 جنوری 2022
|
|
5,000
|
|
10,000
|
|
11,000
|
|
26,000
|
|
02فروری، 2022
|
|
5,000
|
|
10,000
|
|
11,000
|
|
26,000
|
|
09 فروری 2022
|
|
5,000
|
|
10,000
|
|
11,000
|
|
26,000
|
|
16 فروری 2022
|
|
5,000
|
|
10,000
|
|
11,000
|
|
26,000
|
|
23 فروری 2022
|
|
5,000
|
|
10,000
|
|
11,000
|
|
26,000
|
|
02 مارچ 2022
|
|
5,000
|
|
10,000
|
|
11,000
|
|
26,000
|
|
09 مارچ 2022
|
|
5,000
|
|
10,000
|
|
10,000
|
|
25,000
|
|
16 مارچ 2022
|
|
5,000
|
|
10,000
|
|
10,000
|
|
25,000
|
|
23 مارچ 2022
|
|
5,000
|
|
10,000
|
|
10,000
|
|
25,000
|
|
30 مارچ 2022
|
|
5,000
|
|
10,000
|
|
10,000
|
|
25,000
|
|
Total
میزان
|
|
65,000
|
|
1,30,000
|
|
1,39,000
|
|
3,34,000
حکومت ہند، بھارتی ریزرو بینک کے مشورے سے، حکومت ہند کی ضروریات، منڈی صورتحال اور دیگر متعلقہ عوامل کی بنیاد پر، قابل ادا رقم دینے کے بعد، نوٹیفائیڈ رقم اور ٹریژری بلوں کی نیلامی کے اوقات میں ترمیم کرنے کے لیے لچیلا پن جاری رکھے گی۔ اس طرح، صورتحال کے مطابق، جس میں درمیان میں آنے والی تعطیلات جیسی وجوہات بھی شامل ہوں گی، اس کیلنڈر میں تبدیلی کی جا سکے گی۔ اگر ایسی تبدیلیاں کی گئیں، تو ان کی اطلاع باقاعدہ طور پر پریس ریلیز کے ذریعہ دی جائے گی۔
ٹریژری بلوں کی نیلامی کا انحصار، حکومت ہند کے ذریعہ جاری کردہ نوٹیفکیشن نمبر ایف۔4۔ڈبلیو اینڈ /2018 مؤرخہ 27 مارچ، 2018 میں بیان کی گئی شرائط پر ہے، جس میں وقتاً فوقتاً ترمیم کی جاتی رہتی ہے۔
وزیراعظم کا دفتر
وزیراعظم نے اڈیشہ ٹرین حادثے کے متاثرین کو پی ایم این آر ایف سے امدادی رقم دئیے جانے کا اعلان کیا
وزیراعظم جناب نریندر مودی نے اڈیشہ ٹرین حادثے کے متاثرین کے لئے وزیراعظم قومی راحتی فنڈ  سے امدادی رقم دئیے جانے کا اعلان کیا ہے۔
وزیراعظم کے دفتر نے ٹوئیٹ کیا:
’’اڈیشہ ٹرین حادثے میں ہلاک ہونے والوں کے لواحقین کو پی ایم این آر ایف سے ہر ایک کو 2 لاکھ روپے کی امدادی رقم دی جائے گی۔ جبکہ زخمیوں کو 50 ہزار روپے دئیے جائیں گے: وزیراعظم‘‘